Laupäeval, 3. juunil kell 16.00 avatakse Rahvusraamatukogu fuajees karikaturisti ja illustraatori Edmund S. Valtmani poliitiliste karikatuuride näitus.  Edmund Valtman on sündinud 1914 Tallinnas, 1944. aastal emigreerus Saksamaale, 1949 siirdus elama USAsse ja on 1959. aastast USA kodanik. Ta on teinud kaastööd ajalehtedele Eesti Sõna ja Maa Sõna, töötanud Hartford Timesi toimetajana. E. Valtman sai 1958 National Safety Councili ja 1962 Pulitzeri auhinna. Teda on autasustanud ka  National Cartoonists´ Society, Greater Hartford Chamber of Commerce (1962), Gannett Newspapers´ Frank Tripp (1963).  Alates 1946. aastast on E. Valtman korraldanud karikatuurinäitusi Stuttgardis, Oldenburgis, Amsterdamis, Washingtonis, Tokios ja mujal.  Näitus on avatud 30. juunini.